Diari Oficial de la Generalitat Valenciana


Sumari del DOGV 3391, del 11-12-1998 (1998/10058)

ACORD de 24 de novembre de 1998, del Govern Valencià, pel qual s'autoritza determinat ajustament en l'annex de transferències corrents del programa 315.10, Condicions de Treball i Administració de les Relacions Laborals, que suposa l'habilitació d'una línia de subvenció nominativa que s'ha de distribuir per import de 4.500.000 pessetes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3391

Data del DOGV
:   11-12-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/10329


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 24 de novembre de 1998, del Govern Valencià, pel qual s'autoritza determinat ajustament en l'annex de transferències corrents del programa 315.10, Condicions de Treball i Administració de les Relacions Laborals, que suposa l'habilitació d'una línia de subvenció nominativa que s'ha de distribuir per import de 4.500.000 pessetes. [1998/Q10658]
  
El Govern Valencià, en la reunió del dia 24 de novembre de 1998, adoptà l'acord següent:
  
La Conselleria d'Ocupació, Indústria i Comerç té previst concedir determinades ajudes per a facilitar la bestreta d'indemnitzacions de Fogasa als extreballadors de l'empresa en crisi, Transportes Helguera, SA, i per això haurà d'afrontar el cost total d'interessos i despeses que es deriven de les operacions de préstec concertades amb Bancaixa. En no existir crèdit pressupostari adequat s'ha proposat l'habilitació en l'annex de transferències corrents del programa 315.10, Condicions de Treball i Administració de les Relacions Laborals, d'una línia de subvenció nominativa que s'ha de distribuir per un import de 4.500.000 pessetes. La dotació dels fons necessaris es realitzarà a càrrec de dues línies nominatives del mateix programa pressupostari, la línia 2208, "Interessos de convenis jubilacions Imepiel", per un import de 6.325.633.605 de pessetes, una vegada s'han atés els compromisos pendents i les previsions per al present exercici ho permeten, i la línia 2322, "Subvenció interessos Fogasa (Rodrigo Sancho)", per disponibilitats de 6.319.316.272 de pessetes existents després de cobrir compromisos que deriven de l'exercici anterior, no estant prevista meritació d'interessos per a aquest exercici, en haver-se cancel·lat els préstecs que foren sol·licitats al seu moment.
  
En aquest sentit, en virtut del que disposen els articles 17 i 18.b i e) de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià,
  
ACORDA
  
1. Autoritzar la inclusió d'una línia de subvenció en l'annex de transferències corrents del programa 315.10, Condicions de Treball i Administració de les Relacions Laborals, l'import i dades descriptives de la qual es detallen a continuació:
  
Denominació: subvenció interessos i despeses bestretes Fogasa Extreballadors Transportes Helguera, SA.
  
Import: 4.500.000 pessetes.
  
Beneficiaris: Extreballadors Transportes Helguera, SA, el contracte de treball dels quals es declara extingit en virtut de resolució judicial.
  
Normativa reguladora: article 45.d) TRLHPGV.
  
Tipus: nominativa que s'ha de distribuir.
  
Descripció i finalitats: abonament despeses i interessos pòlisses de préstec concertades amb Bancaixa com bestreta de quantitats que ha de pagar el Fons de Garantia Salarial.
  
Fons propis: 4.500.000 pessetes.
  
2. Autoritzar la modificació de l'annex de transferències corrents del programa pressupostari 315.10, Condicions de Treball i Administració de les Relacions Laborals, així com l'afectació i desafectació dels crèdits que se'n deriva, en les línies de subvenció i pels imports que es detallen:
  
València, 24 de novembre de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO